smcproject/ml-wiki-sentences huggingface dataset:
ബാക്ടീരിയയെ ബാധിക്കുന്ന വൈറസുകളുടെ (ബാക്ടീരിയോഫേജുകൾ) അസ്തിത്വം ആദ്യമായി തിരിച്ചറിഞ്ഞത് 1911 ൽ ഫ്രെഡറിക് ടോർട്ടും, പിന്നീട് 1917 ൽ സ്വതന്ത്രമായി ഫെലിക്സ് ഡി ഹെറെലുമാണ്.
കൾച്ചറുകളിൽ ബാക്ടീരിയകൾ എളുപ്പത്തിൽ വളർത്താൻ കഴിയുമെന്നതിനാൽ, ഇത് വൈറോളജി ഗവേഷണത്തിന്റെ പെട്ടെന്നുള്ള ഉയർച്ചക്ക് കാരണമായി.
1918 ലെ വിനാശകരമായ സ്പാനിഷ് ഇൻഫ്ലുവൻസയുടെ കാരണം തുടക്കത്തിൽ വ്യക്തമായിരുന്നില്ല.
1918 ന്റെ അവസാനത്തിൽ, ഫ്രഞ്ച് ശാസ്ത്രജ്ഞർ "ഫിൽട്ടർ-പാസിംഗ് വൈറസ്" മൂലം രോഗം ആളുകൾക്കും മൃഗങ്ങൾക്കും പകരാൻ സാധ്യതയുണ്ടെന്ന് കാണിച്ചു, ഇത് കൊച്ചിന്റെ പോസ്റ്റുലേറ്റുകൾ ശരിയാണെന്ന് തെളിയിച്ചു.
ഒരു പ്രത്യേക ബാക്ടീരിയോഫേജ് ബാധിച്ച ഒരു ബാക്ടീരിയയാണ് സ്കാർലറ്റ് പനി ഉണ്ടാകുന്നതെന്ന് 1926 ൽ കണ്ടെത്തി.
പ്ലാന്റ് വൈറസുകളും ബാക്ടീരിയോഫേജുകളും താരതമ്യേന എളുപ്പത്തിൽ വളർത്താൻ കഴിയുമെങ്കിലും, മൃഗ വൈറസുകൾക്ക് സാധാരണയായി ഒരു ജീവനുള്ള ഹോസ്റ്റ് മൃഗം ആവശ്യമാണ്, ഇത് അവരുടെ പഠനത്തെ വളരെയധികം സങ്കീർണ്ണമാക്കുന്നു.
ബീജസങ്കലനം ചെയ്ത കോഴിമുട്ടയിൽ ഇൻഫ്ലുവൻസ വൈറസ് വളർത്താമെന്ന് 1931 ൽ കാണിക്കപ്പെട്ടു, ഈ രീതി വാക്സിനുകൾ നിർമ്മിക്കാൻ ഇന്നും ഉപയോഗിക്കുന്നു.
1937-ൽ, മാക്സ് തീലർ കോഴി മുട്ടകളിൽ മഞ്ഞപ്പനി വൈറസ് വളർത്തുകയും, നിർവ്വീര്യമാക്കിയ വൈറസ് സ്ട്രെയിനിൽ നിന്ന് ഒരു വാക്സിൻ നിർമ്മിക്കുകയും ചെയ്തു.
ദശലക്ഷക്കണക്കിന് ആളുകളുടെ ജീവൻ രക്ഷിച്ച ഈ വാക്സിൻ ഇന്നും ഉപയോഗിക്കുന്നു.
1949-ൽ ജോൺ എഫ്. എൻഡേഴ്സ് , തോമസ് വെല്ലർ, ഫ്രെഡറിക് റോബിൻസ് എന്നിവർ സംസ്ക്കരിച്ച മനുഷ്യ ഭ്രൂണ കോശങ്ങളിൽ പോളിയോവൈറസിന്റെ വളർച്ച റിപ്പോർട്ട് ചെയ്തു, മൃഗങ്ങൾക്കും കോഴിമുട്ടയ്ക്കും പുറത്ത് വളർത്തിയ ഒരു മൃഗ വൈറസിന്റെ ആദ്യത്തെ പ്രധാന ഉദാഹരണം ആണിത്.
നിർജ്ജീവമാക്കിയ പോളിയോ വൈറസുകളിൽ നിന്ന് പോളിയോ വാക്സിൻ എടുക്കുന്നതിന് ജോനാസ് സാൽക്കിനെ ഈ പരീക്ഷണം സഹായിച്ചു; ഈ വാക്സിൻ 1955 ൽ ഫലപ്രദമാണെന്ന് തെളിഞ്ഞു.
1963 ൽ ഹെപ്പറ്റൈറ്റിസ് ബി വൈറസ് കണ്ടെത്തിയ ബറൂക്ക് ബ്ലംബർഗ് ഒരു ഹെപ്പറ്റൈറ്റിസ് ബി വാക്സിൻ വികസിപ്പിച്ചെടുത്തു.
1976 ൽ ആദ്യമായി വളരെ മാരകമായ എബോള വൈറസ് രോഗം പൊട്ടിപ്പുറപ്പെട്ടു.
1977 ൽ, ഫ്രെഡറിക് സാങ്കർ ഫൈ എക്സ് 174 എന്ന ബാക്ടീരിയോഫേജിൽ ഏതൊരു ജീവിയുടെയും ജീനോമിന്റെ ആദ്യത്തെ പൂർണ്ണമായ സീക്വൻസിംഗ് നടത്തി.
അതേ വർഷം, റിച്ചാർഡ് റോബർട്ട്സും ഫിലിപ്പ് ഷാർപ്പും സ്വതന്ത്രമായി അഡെനോവൈറസിന്റെ ജീനുകളിൽ ഇന്ട്രോൺസ് അടങ്ങിയിട്ടുണ്ടെന്നും അതിനാൽ ജീൻ സ്പ്ലൈസിങ് ആവശ്യമാണെന്നും തെളിയിച്ചു.
യൂക്കറിയോട്ടുകളുടെ മിക്കവാറും എല്ലാ ജീനുകളിലും ഇൻട്രോൺസ് ഉണ്ടെന്ന് പിന്നീട് മനസ്സിലായി
ലോകാരോഗ്യ സംഘടനയുടെ നേതൃത്വത്തിൽ ലോകമെമ്പാടുമുള്ള വാക്സിനേഷൻ പ്രചാരണത്തിന്റെ ഫലമായി 1979 ൽ വസൂരി ഉന്മൂലനം ചെയ്യപ്പെട്ടു.
ആദ്യത്തെ എയ്ഡ്‌സ് കേസ് 1981-ൽ റിപ്പോർട്ട് ചെയ്യപ്പെട്ടു, ഇതിന് കാരണമായ റിട്രോവൈറസ് എച്ച്.ഐ.വി 1983-ൽ ലൂക്ക് മോണ്ടാഗ്നിയർ , ഫ്രാങ്കോയിസ് ബാരെ-സിനൌസി , റോബർട്ട് ഗാലോ എന്നിവർ തിരിച്ചറിഞ്ഞു.
എച്ച് ഐ വി ആന്റിബോഡിയുടെ സാന്നിധ്യം കണ്ടെത്തി എച്ച്.ഐ.വി. അണുബാധ കണ്ടെത്തുന്ന പരിശോധനകൾ തുടർന്ന് വികസിപ്പിച്ചെടുത്തു.
തുടർന്നുള്ള ഗവേഷണ ശ്രമങ്ങൾ എച്ച്ഐവിയെ ഏറ്റവും കൂടുതൽ പഠിക്കപ്പെട്ട വൈറസാക്കി മാറ്റി.
എയ്ഡ്‌സ് രോഗികളിൽ പലപ്പോഴും കാണപ്പെടുന്ന കപ്പോസിയുടെ സാർകോമയുടെ കാരണം ഹ്യൂമൻ ഹെർപ്പസ് വൈറസ് 8 ആണ്എന്ന് 1994 ൽ ആണ് തിരിച്ചറിഞ്ഞത്.
1990 കളുടെ അവസാനത്തിൽ നിരവധി ആന്റി റിട്രോവൈറൽ മരുന്നുകൾ വികസിപ്പിച്ചെടുത്തു, വികസിത രാജ്യങ്ങളിൽ എയ്ഡ്സ് മരണനിരക്ക് ഗണ്യമായി കുറഞ്ഞുവന്നു.
എച്ച്ഐവിക്ക് നിലവിലുള്ള ചികിത്സയിൽ ഹൈ ആക്റ്റീവ് ആന്റി റിട്രോവൈറൽ തെറാപ്പി (HAART) എന്ന് വിളിക്കപ്പെടുന്ന വിവിധ മരുന്നുകൾ ഉൾപ്പെടുന്നു.
1987-ൽ പുതിയ മോളിക്യുലർ ക്ലോണിംഗ് ടെക്നിക്കുകൾ ഉപയോഗിച്ച് ഹെപ്പറ്റൈറ്റിസ് സി വൈറസ്  തിരിച്ചറിഞ്ഞു, ഇത് സ്ക്രീനിംഗ് ടെസ്റ്റുകളുടെ കണ്ടെത്തലിലേക്ക് നയിക്കുകയും ട്രാൻസ്ഫ്യൂഷന് ശേഷമുള്ള ഹെപ്പറ്റൈറ്റിസ് കേസുകൾ ഗണ്യമായി കുറയ്ക്കുകയും ചെയ്തു.
1985 ആയപ്പോഴേക്കും ഹ്യൂമൻ പാപ്പിലോമ വൈറസിന്റെ (എച്ച്പിവി) രണ്ട് സ്ട്രെയിനുകളാണ് ഭൂരിഭാഗം സെർവിക്കൽ ക്യാൻസറിനും കാരണമാകുന്നതെന്ന് ഹരാൾഡ് സുർ ഹൌസൻ തെളിയിച്ചു.
ഈ സ്ട്രെയിനുകൾ നിന്ന് സംരക്ഷിക്കുന്ന രണ്ട് വാക്സിനുകൾ 2006 ൽ പുറത്തിറങ്ങി.
ഇതും കാണുക അനിമൽ വൈറോളജി അസ്ട്രോവൈറോളജി വർഗ്ഗം: വൈറൽ രോഗങ്ങൾ വൈറോളജിയുടെ ഗ്ലോസറി വൈറൽ രോഗങ്ങളുടെ പട്ടിക മെഡിക്കൽ മൈക്രോബയോളജി വൈറസ് വർഗ്ഗീകരണം അവലംബം കൂടുതൽ വായനയ്ക്ക് (freely searchable online book) (freely searchable online book) പുറം കണ്ണികൾ ഐസിടിവി: വൈറസുകളുടെ ടാക്സോണമി സംബന്ധിച്ച അന്താരാഷ്ട്ര സമിതി Archived 2017-02-03 at the Wayback Machine .
– തിരയാവുന്ന വൈറസ് ടാക്സോണമി, 2007, 2008 വർഷങ്ങളിൽ അപ്‌ഡേറ്റുചെയ്‌ത പതിപ്പുകൾ.
വൈറസ് സ്പീഷീസ് ആശയം, വൈറൽ ടാക്സോണമി എന്നിവയുടെ വിശദീകരണങ്ങൾ.
ഡേവിഡ് സാണ്ടർ: ഡബ്ല്യുഡബ്ല്യുഡബ്ല്യുവിലെ എല്ലാ വൈറോളജിയും Archived 2008-09-14 at the Wayback Machine .
– ലിങ്കുകൾ, ചിത്രങ്ങൾ, പ്രഭാഷണ കുറിപ്പുകൾ എന്നിവയുടെ ശേഖരം (ഈ സൈറ്റിലെ പല ലിങ്കുകളും തകർന്നിരിക്കുന്നു, മാത്രമല്ല ഇത് പരിപാലിക്കുന്നതായി തോന്നുന്നില്ല) സൗത്ത് കരോലിനയിലെ വൈറോളജി സർവകലാശാലയിൽ ഓൺലൈൻ പ്രഭാഷണങ്ങൾ Microbes.info ലേഖനങ്ങൾ, വാർത്തകൾ, പതിവു ചോദ്യങ്ങൾ, മൈക്രോബയോളജി വയലിൽ സംബന്ധിച്ച ലിങ്കുകൾ ഉൾപ്പെടെ വിഭവങ്ങൾ ഒരു വലിയ ശേഖരം അടങ്ങുന്ന ഒരു മൈക്രോബയോളജി പോർട്ടൽ.
മൈക്രോബയോളജി ബൈറ്റുകൾ: വൈറോളജിയുടെ ഉത്ഭവം മൈക്രോബയോളജി ബൈറ്റുകൾ: വൈറോളജി ടൈം മെഷീൻ സെന്റ് ലൂയിസിലെ വാഷിംഗ്ടൺ യൂണിവേഴ്സിറ്റിയിൽ നിന്ന് വൈറോളജിയുടെ ചരിത്രത്തിന്റെ ടൈംലൈൻ .
വോങ്സ് വൈറോളജി .
വാക്സിൻ റിസർച്ച് സെന്റർ (വിആർസി) – വാക്സിൻ ഗവേഷണ പഠനങ്ങളെക്കുറിച്ചുള്ള വിവരങ്ങൾ വിൻസെന്റ് റാക്കാനിയല്ലോ ദിസ് വീക്ക് ഇൻ വൈറോളജി പോഡ്‌കാസ്റ്റ് വൈറോളജി, ടൺ ഇ.
വാൻ ഡെൻ ബൊഗാർഡ് യൂണിവേഴ്സിറ്റി മാസ്ട്രിച്റ്റ്, നെതർലാന്റ്സ്,
വൈറ്റില മെട്രോ നിലയം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
കൊച്ചി മെട്രോ പാത ആലുവ
വൈറ്റില മൊബിലിറ്റി ഹബിന്റെ ഭാഗമാണ് വൈറ്റില മൊബിലിറ്റി ഹബ് മെട്രോ നിലയം .
കാക്കനാട് ഭാഗത്തേക്ക് വഞ്ചിയാത്രയ്ക്കും സൗകര്യമുണ്ട്.
റെയിൽ‌ ഗതാഗതവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
വൈറോഫിസിക്‌സ് ഇംഗ്ലീഷ് വിലാസം https://ml.wikipedia.org/wiki/Virophysics സിവിയർ അക്യൂട്ട് റെസ്പിറേറ്ററി സിൻഡ്രോം കൊറോണ വൈറസ് 2
ബയോഫിസിക്‌സിന്റെ ഒരു ശാഖയാണ് വൈറോഫിസിക്‌സ് .
വിരിയോണുകളും കോശങ്ങളും തമ്മിലുള്ള പ്രതിപ്രവർത്തനങ്ങൾക്ക് കാരണമാകുന്ന മെക്കാനിക്സുകളും ചലനാത്മകതയും പഠിക്കാൻ ഭൗതികശാസ്ത്രത്തിന്റെ സൈദ്ധാന്തിക ആശയങ്ങളും പരീക്ഷണാത്മക സാങ്കേതിക വിദ്യകളും പ്രയോഗിക്കുന്ന ശാസ്ത്രശാഖയാണിത്.
വൈറസുകളുടെ ഭൗതിക ഘടനയും ഘടനാപരമായ സവിശേഷതകളും, അവയുടെ ചലനാത്മകത, ഒരു അണുബാധയ്ക്കിടെയുള്ള വിഭജനത്തോത്, വിവിധ സമ്മർദ്ദങ്ങളുടെ ആവിർഭാവം, പരിണാമം എന്നിവ പരിഹരിക്കുന്നതിൽ വൈറോഫിസിക്സിലെ ഗവേഷണങ്ങൾ സാധാരണയായി ശ്രദ്ധ കേന്ദ്രീകരിക്കുന്നു.
ഈ ശ്രമങ്ങളുടെ പൊതുവായ ലക്ഷ്യം വിശ്വസനീയമായ പ്രവചനശക്തി ഉപയോഗിച്ച് വൈറൽ അണുബാധകളിൽ ഉൾപ്പെടുന്ന എല്ലാ പ്രക്രിയകളുടെയും വിശദാംശങ്ങൾ അളക്കുന്ന ഒരു കൂട്ടം മോഡലുകൾ (എക്സ്പ്രഷനുകൾ അല്ലെങ്കിൽ നിയമങ്ങൾ) സ്ഥാപിക്കുക എന്നതാണ്.
വൈറസുകളെക്കുറിച്ച് അത്തരം അളവിലുള്ള ധാരണയുള്ളത് വൈറൽ അണുബാധ തടയുന്നതിനും നയിക്കാനും നിയന്ത്രിക്കുന്നതിനുമുള്ള തന്ത്രങ്ങളുടെ വികസനം യുക്തിസഹമാക്കുക മാത്രമല്ല, വൈറസ് പ്രക്രിയകളെ ചൂഷണം ചെയ്യാനും നാനോ സയൻസ്, മെറ്റീരിയലുകൾ, തുടങ്ങിയ മേഖലകളിൽ വൈറസിനെ പ്രവർത്തിപ്പിക്കാനും ഉപയോഗിക്കാം.
പരമ്പരാഗതമായി, വൈറൽ അണുബാധയെക്കുറിച്ച് പഠിക്കാനുള്ള ഏക മാർഗ്ഗമാണ്, പരീക്ഷണ നിരീക്ഷണങ്ങളെ മാത്രം അടിസ്ഥാനമാക്കി അറിവ് നേടുന്നതിനുള്ള ഈ സമീപനം.
വൈറോഫിസിക്‌സിന് മറ്റ് ഫീൽഡുകളുമായി ബന്ധമുണ്ട്.
ഉദാഹരണത്തിന്, പകർച്ചവ്യാധി ചലനാത്മകതയുടെ മോഡലിംഗ് ഗണിതശാസ്ത്രത്തിലെ ഒരു ജനപ്രിയ ഗവേഷണ വിഷയമാണ്, പ്രത്യേകിച്ച് പ്രായോഗിക ഗണിതശാസ്ത്രത്തിലോ ഗണിതശാസ്ത്ര ബയോളജിയിലോ.
വൈറോഫിസിക്സ് മിക്കവാറും സിംഗിൾ സെൽ അല്ലെങ്കിൽ മൾട്ടി സെല്ലുലാർ സ്കെയിലിൽ ശ്രദ്ധ കേന്ദ്രീകരിക്കുന്നു.
അവലംബം 1 2 1 2 1 2
വൈറോയ്ഡ്
വൈറോയ്ഡുകൾ രോഗം പരത്തുന്ന അറിയപ്പെടുന്നതിൽ ഏറ്റവും ചെറിയ രോഗാണുക്കളാണ്.
മാംസ്യ ആവരണമില്ലാത്ത വൃത്താകൃതിയിൽ ഒറ്റ ഇഴയോടുകൂടിയ ആർ. എൻ. എ  അടങ്ങിയതതാണ് ഇവയുടെ ശരീരം.
അവ കൂടുതലും സസ്യങ്ങളിൽ രോഗമുണ്ടാക്കുന്നവയാണ്.
ഇവയിൽ ചിലവ വാണിജ്യപ്രാധാന്യമുള്ളവയാണ്.
246 മുതൽ 467 വരെ  ന്യൂക്ലിയോ ബേസുകൾ മാത്രമുള്ള വളരെ ചെറിയ വലിപ്പമുള്ള ജനിതക വസ്തു മാത്രമേ വൈറോയ്ഡിനുള്ളൂ.
ഒരു വൈറോയ്ഡിനെ ഒരു വൈറസ്സുമായി താരതമ്യം ചെയ്താൽ ഒരു വൈറോയ്ഡ് എത്ര ചെറുതാണെന്ന് നമുക്ക് മനസ്സിലാകും.
നമുക്കറിയപ്പെടുന്നതിൽ രോഗകാരിയായ ഏറ്റവും ചെറിയ വൈറസ്സ് 2000 ന്യൂക്ലിയോബേസിന്റെ വലിപ്പമുള്ളതാണ്.
പക്ഷെ ഒരു വൈറോയിഡിന് വെറും 467 ന്യൂക്ലിയോ ബേസിന്റെ വലിപ്പമേയുള്ളൂ.
മനുഷ്യനിൽ രോഗമുണ്ടാക്കുന്ന ഹെപ്പറ്റൈറ്റിസ്-ഡി വൈറസ് ഒരു അപൂർണ്ണമായ ആർ. എൻ. എ വൈറസ്സാണ്.
ഇത് വൈറോയ്ഡിനോട് സാമ്യമുള്ളതാണ്.
വൈറസ്സുകളുടെ ഉപവിഭാഗമായ പുതിയ ഒരു വിഭാഗം രോഗകാരികളിൽ ആദ്യമായി കണ്ടെത്തിയത് വൈറോയ്ഡുകളെയാണ്.
വൈറോയ്ഡുകളെ ആദ്യമായി കണ്ടെത്തുകയും, അവയെ തരംതിരിക്കുകയും, നാമകരണം ചെയ്യുകയും ചെയ്തത് 1971 ൽ യു. എസ്സ് ഡിപ്പാർട്ട്മെന്റ് ഓഫ് അഗ്രിക്കൾച്ചറിന്റെ മേരീലാന്റിലെ, ബെൽറ്റ്സ്വില്ലേ എന്ന സ്ഥലത്തെ ഗവേഷണകേന്ദ്രത്തിലെ സസ്യരോഗവിദഗ്ദ്ധനായ തിയോഡോർ ഓട്ടോ ഡൈനർ ആയിരുന്നു.
വർഗ്ഗീകരണശാസ്ത്രം ഫാമിലി പോസ്പിവൈറോയ്ഡെ ജീനസ് പോസ്പിവൈറോയ്ഡ് ; ടൈപ്പ് സ്പീഷീസ്: പൊട്ടറ്റോ സ്പിന്റിൽ ട്യൂബർ വൈറോയ്ഡ് ;  356–361 nucleotides(nt) ജീനസ് പോസ്പിവൈറോയ്ഡ് ; ടൈപ്പ് സ്പീഷീസ്: സിറ്റ്രസ് എക്സോകോർട്ടിസ് ; 368–467 nt ജീനസ് ഹോസ്റ്റുവൈറോയ്ഡ് ; ടൈപ്പ് സ്പീഷീസ്: ഹൊപ്പ് സ്റ്റണ്ട് വൈറോയ്ഡ് ; 294–303 nt ജീനസ് കോകാഡ് വൈറോയ്ഡ് ; ടൈപ്പ് സ്പീഷീസ്: കോക്കനട്ട് കഡങ്-കഡങ് വൈറോയ്ഡ് ;  246–247 nt ജീനസ് അപ്സ്കവൈറോയ്ഡ് ; ടൈപ്പ് സ്പീഷീസ്: ആപ്പിൾ സ്കാർ സ്കിൻ വൈറോയ്ഡ് ; 329–334 nt ജീനസ് കൊളെവൈറോയ്ഡ് ; ടൈപ്പ് സ്പീഷീസ്: കൊളിയസ് ബ്ലുമെ വൈറോയ്ഡ് 1 ; 248–251 nt Putative secondary structure of the PSTVd viroid ഫാമിലി അവ്സുൻ വൈറോയ്ഡെ ജീനസ് അവ്സുൻ വൈറോയ്ഡ് ; ടൈപ്പ് സ്പീഷീസ്: അവൊക്കാഡോ സൺബ്ലോച്ച് വൈറോയ്ഡ് ; 246–251 nt ജീനസ് പെലമോ വൈറോയ്ഡ് ; ടൈപ്പ് സ്പീഷീസ്: പീച്ച് ലാറ്റെന്റ് മൊസൈക്ക് വൈറോയ്ഡ് ;335–351 nt ജീനസ് എലവൈറോയ്ഡ് ; ടൈപ്പ് സ്പീഷീസ്: എഗ്ഗ്പ്ലാന്റ് ലാറ്റെന്റ് വൈറോയ്ഡ് ; 332–335 nt പകർച്ച തനിപകർപ്പ് ചരിത്രം ഇതും കാണുക Circular RNA Microparasite Non-cellular life Plant pathology Potato spindle tuber viroid Prion RNA world hypothesis Satellite (biology) Virus Virus classification Virusoid അവലംബം
വൈറ്റില മൊബിലിറ്റി ഹബ് ഇംഗ്ലീഷ് വിലാസം https://ml.wikipedia.org/wiki/Vyttila_Mobility_Hub വൈറ്റില മൊബിലിറ്റി ഹബ് രാത്രി ദൃശ്യം വൈറ്റില മൊബിലിറ്റി ഹബ് പകൽ ദൃശ്യം
എറണാകുളത്തു നിന്നുള്ള ഗതാഗത സൗകര്യം സുഗമമാക്കുവാൻ ഉദ്ദേശിച്ച് തുടങ്ങിയിട്ടുള്ള കേരളസർക്കാരിന്റെ പദ്ധതിയാണ് വൈറ്റില മൊബിലിറ്റി ഹബ് .
കേരളത്തിലെ ഏറ്റവും വലിയ കവലയായ വൈറ്റിലയിൽ 75 ഏക്കർ പ്രദേശത്താണ് പദ്ധതിപുരോഗമിക്കുന്നത്.
കൃഷിവകുപ്പിന്റെ തെങ്ങു ഗവേഷണ കേന്ദ്രം വക സ്ഥലം ഏറ്റെടുത്താണ് പദ്ധതിക്ക് തുടക്കമിട്ടത്.
വിവിധ ഘട്ടങ്ങൾ ഒന്നാം ഘട്ടം
വൈറ്റില മൊബിലിറ്റി ഹബ് പദ്ധതിയുടെ ഒന്നാം ഘട്ട പ്രവർത്തനം പൂർത്തിയായിക്കഴിഞ്ഞു.
ആറേക്കർ സ്ഥലത്ത് 15.8 കോടി രൂപ ചെലവിലാണ് ആദ്യ ഘട്ടം പൂർത്തിയാക്കിയത്.
2011 ഫെബ്രുവരി 26 ന് അന്നത്തെ മുഖ്യമന്ത്രി വി.എസ് അച്ചുതാനന്ദൻ ഒന്നാം ഘട്ടം നാടിന് സമർപ്പിച്ചു.
പ്രാഥമിക ബസ് ടർമിനലിന്റെ ഒരുഭാഗം, വാഹനങ്ങൾക്ക് പാർക്കിങ് സൗകര്യം, ഫുഡ് കോർട്ട്, ടോയ്‌ലെറ്റ് ബ്ലോക്ക് എന്നിവയാണ് ഒന്നാംഘട്ടത്തിൽ പൂർത്തിയായിട്ടുള്ളത്.
മറ്റു ഘട്ടങ്ങൾ
400 കോടി രൂപ ചെലവുള്ള പദ്ധതി മൂന്ന് ഘട്ടങ്ങളിലായാണ് നടക്കുന്നത്.
രണ്ടാം ഘട്ടത്തിന് 125 കോടി രൂപയാണ് ചെലവ് പ്രതീക്ഷിക്കുന്നത്.
രണ്ടാം ഘട്ടത്തിൽ പ്രാഥമിക ബസ് ടർമിനൽ പൂർത്തിയാകും.
ലക്ഷ്യങ്ങൾ ഇന്ധന ലാഭം എയർപ്പോർട്ട് ഷട്ടിൽ സർവീസ് റെയിൽവെ സ്റ്റേഷൻ ഷട്ടിൽ സർവീസ് ഗതാഗതക്കുരുക്ക് കുറയ്ക്കുക യാത്ര, താമസം, വിശ്രമം, ഭക്ഷണം ഒരു കുടക്കീഴിൽ ചിത്രശാല Vyttila Mobility Hub എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഹബ്ബിലെ വിശ്രമ കേന്ദ്രം ഹബ്ബിലെ വിളക്ക് അവലംബം ↑ http://www.mathrubhumi.com/online/malayalam/news/story/806988/2011-02-25/kerala%5Bപ്രവർത്തിക്കാത്ത+കണ്ണി%5D
വൈറസ് (വിവക്ഷകൾ)
ഒരു ജീവകോശത്തിനുള്ളിലല്ലാതെ വളരാനോ പ്രത്യുത്പാദനം നടത്താനോ കഴിവില്ലാത്ത ജീവകണങ്ങളാണ് വൈറസ് .
എന്നാൽ വൈറസ് എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കമ്പ്യൂട്ടർ വൈറസ് ചലച്ചിത്രങ്ങൾ വൈറസ് - 2019 - ൽ ആഷിഖ് അബു സംവിധാനം ചെയ്ത മലയാള ചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
വൈറ്റില ഇംഗ്ലീഷ് വിലാസം https://ml.wikipedia.org/wiki/Vyttila വൈറ്റില ജംഗ്ഷൻ Vyttila class=notpageimage| Location of Vyttila
കേരളത്തിലെ എറണാകുളം ജില്ലയിലെ ഒരു പ്രദേശമാണ് വൈറ്റില .
സംസ്ഥാനത്തെ ഏറ്റവും വലുതും തിരക്കേറിയതുമായ കവലയാണു വൈറ്റില കവല.
ദേശീയപാത 544-നെ കൊച്ചിനഗരത്തിലെ 3 പ്രധാന പാതകളായ സഹോദരൻ അയ്യപ്പൻ റോഡ്, തമ്മനം റോഡ്, വൈറ്റില-പേട്ട റോഡ് എന്നിവയുമായി ഈ കവല ഒന്നിപ്പിക്കുന്നു.
വൈറ്റില മൊബിലിറ്റി ഹബ് പദ്ധതിയുടെ ഭാഗമായ കൊച്ചിയിലെ പ്രധാന ബസ് ടെർമിനൽ വൈറ്റിലയിലാണ്.
ഇപ്പോൾ ഇതിന്റെ ആദ്യഘട്ടനിർമ്മാണ പ്രവർത്തനങ്ങളാണ് നടക്കുന്നത് .
ഭൂമിശാസ്ത്ര പരമായ സ്ഥാനം അവലംബം
വൈറ്റക്സ് ല്യസൻസ്
വൈറ്റക്സ് ല്യൂസൻസ് അഥവാ പ്യൂറിറി എന്നറിയപ്പെടുന്നത് ന്യൂസിലാന്റിൽ തദ്ദേശീയമായി കാണപ്പെടുന്ന നിത്യഹരിത സസ്യമാണ്.
ലാമിയേഷ്യേ എന്ന ഫാമിലിയിലാണ് ഇതുൾപ്പെടുന്നത്.
ഇരുപത് മീറ്റർ ഉയരത്തിൽ വളരുന്ന ഇവ ഒന്നര മീറ്റർ വരെ വ്യാസമുള്ള തടികളുണ്ടാക്കുന്നു.
കടും പച്ചനിറമുള്ള ഇലകളാണിവയ്ക്ക്.
പാൽമേറ്റ് രീതിയിലുള്ള ഇലകളുടെ വിന്യാസവുമുണ്ട്.
A large puriri near Ruapekapeka , Northland അവലംബം Biology- Concepts and Applications, Cecie Starr, ISBN-04950391984, Page: 466
സൂര്യനെല്ലി സ്ത്രീപീഡനക്കേസ് ഇംഗ്ലീഷ് വിലാസം https://ml.wikipedia.org/wiki/Suryanelli_rape_case
ഇടുക്കിയിലെ സൂര്യനെല്ലി സ്വദേശിനിയായ ഒൻപതാം ക്ലാസുകാരിയായിരുന്ന പെൺകുട്ടിയെ സ്നേഹം നടിച്ച് തട്ടിക്കൊണ്ടുപോകുകയും, തുടർന്നുള്ള നാല്പതുദിവസം ലൈംഗികമായി പീഡിപ്പിക്കുകയും ചെയ്തുവെന്ന പരാതി സംബന്ധിച്ച അന്വേഷണത്തേയും വിചാരണയേയും ആണ് സൂര്യനെല്ലി സ്ത്രീപീഡനക്കേസ് എന്ന് പറയുന്നത്.
1996-ൽ ആണ് സംഭവ പരമ്പരകളുടെ തുടക്കം.
കേരളത്തിലെ വിവിധ സ്ഥലങ്ങളിൽവച്ചു നടന്ന പീഡനത്തിൽ 42 പേരോളം ഉൾപ്പെട്ടിരുന്നു.
പ്രതികളിലും ആരോപണവിധേയരിലും പെട്ടവരിൽ ചിലർ അറിയപ്പെടുന്നവരും ഉന്നതപദവികൾ വഹിക്കുന്നവരും ആയിരുന്നു.
പീരുമേട് സെഷൻസ് കോടതിയിൽ ആരംഭിച്ച കുറ്റവിചാരണ പിന്നീട് പ്രത്യേക കോടതിയിലേയ്ക്ക് മാറ്റപ്പെടുകയുണ്ടായി.
പ്രതികളിൽ നാലുപേരൊഴിച്ചുള്ള എല്ലാവരേയും ശിക്ഷിച്ചുകൊണ്ടുള്ള പ്രത്യേക കോടതി വിധി, കേരള ഹൈക്കോടതി 2005-ൽ റദ്ദാക്കുകയും പ്രധാന പ്രതിയായ ധർമ്മരാജൻ ഒഴികെയുള്ളവരെ വെറുതെ വിടുകയും ചെയ്തു.
ഇതിനെതിരെ സർക്കാരും ഇരയായ പെൺകുട്ടിയും സുപ്രീം കോടതിയിൽ അപ്പീലിൽ നൽകുകയും, 2013 ജനുവരിയിൽ, ഈ വിധി സുപ്രീം  കോടതി റദ്ദാക്കുകയും കേസ് കേരള ഹൈക്കോടതിയിൽ പുനഃപരിശോധന നടത്തുന്നതിനായി തിരികെ അയയ്ക്കുവാൻ ഉത്തരവിടുകയും ചെയ്തു.
തുടർന്ന് ഹൈക്കോടതി നടത്തിയ പുനർവിചാരണയിൽ പഴയ വിധി അസാധുവാക്കുകയും കീഴ്‌ക്കോടതി വിധി ഭേദഗതികളോടെ പുനഃസ്ഥാപിക്കുകയും ചെയ്തു.
തട്ടിക്കൊണ്ടു പോകലും പീഡനവും
1996-ൽ പതിനാറ് വയസുണ്ടായിരുന്ന പെൺകുട്ടി, മൂന്നാറിലെ ലിറ്റിൽ ഫ്ലവർ ഗേൾസ് ഹൈസ്കൂളിൽ കോൺവെന്റിൽ നിന്നായിരുന്നു പഠിച്ചിരുന്നത്.
പിതാവ് തപാൽ വകുപ്പ് ജീവനക്കാരനായിരുന്നു.
പെൺകുട്ടി സ്ഥിരമായി വീട്ടിലേയ്ക്കും തിരിച്ചും സഞ്ചരിച്ചിരുന്ന ബസിലെ ജോലിക്കാരനായ രാജു എന്ന വ്യക്തിയുമായി പ്രേമത്തിലാകുകയും രാജുവിന്റെ വാക്ക് വിശ്വസിച്ച് 1996 ജനുവരി 16-ന് കോൺവെന്റിൽ നിന്ന് അമ്മയ്ക്ക് അസുഖമാണെന്ന കള്ളം പറഞ്ഞ് പുറത്ത് കടക്കുകയും രാജുവിനൊപ്പം പോവുകയുമായിരുന്നു .
രാജു പെൺകുട്ടിയെ പൊൻകുന്നം തെക്കേത്തുകവല സ്വദേശിനിയായ ഉഷ എന്ന സ്ത്രീയ്ക്ക് കോതമംഗലം ബസ് സ്റ്റാൻഡിൽ വെച്ച് പെൺകുട്ടിയറിയാതെ കൈമാറുകയും, ഉഷ തന്റെ പരിചയക്കാരനായ അഭിഭാഷകൻ ധർമ്മരാജനുമായി ചേർന്ന് പെൺകുട്ടിയെ ലൈംഗികമായി പീഡിപ്പിക്കുകയും, മറ്റ് നിരവധിയാൾക്കാർക്ക് ലൈംഗികമായി പീഡിപ്പിക്കാൻ അവസരമുണ്ടാക്കിക്കൊടുക്കുകയുമായിരുന്നു.
ധർമ്മരാജൻ പെൺകുട്ടിയെ കോട്ടയം , പാലക്കാട് , എറണാകുളം , തിരുവനന്തപുരം , കന്യാകുമാരി, മൂവാറ്റുപുഴ എന്നിവിടങ്ങളിലെ ലോഡ്ജുകളിൽ നിരവധി പേർക്ക് പീഡിപ്പിക്കാൻ അവസരം നൽകി പണം വാങ്ങി.
ഇതിനിടെ, തമിഴ്‌നാട്ടിലെ കമ്പത്ത് വിലാസിനിയെന്ന സ്ത്രീയുടെ വീട്ടിലും കുറവിലങ്ങാട്ടുള്ള മറ്റൊരു സ്ത്രീയുടെ വീട്ടിലും, നാദാപുരത്തെ ഒരു വീട്ടിലും പീഡനത്തിനായി താമസിപ്പിച്ചിരുന്നു.
കുമളി റസ്റ്റ് ഹൗസിൽ വെച്ചായിരുന്നു ഏറ്റവുമധികം ലൈംഗിക പീഡനം നടന്നത്.
ഒടുവിൽ ആറുദിവസം മുറിയിൽ പൂട്ടിയിട്ട് പീഡിപ്പിച്ചു.
സൂര്യനെല്ലി കേസ്സിൽ പെൺകുട്ടിയെ 40 ദിവസത്തിനകം 37 പേർ ചേർന്ന്  67 തവണ പീഡിപ്പിച്ചെന്നും, അവയിൽ അമ്പതോളം പ്രാവശ്യം കൂട്ട ബലാൽസംഗമായിരുന്നുവെന്നും, സർക്കാർ പിന്നീട് 2013-ൽ ഒരു അപ്പീൽ വിചാരണവേളയിൽ കോടതിയെ അറിയിച്ചിരുന്നു.
പീഡനങ്ങൾക്കായി 3090 കിലോമീറ്റർ ദൂരം സഞ്ചരിപ്പിച്ചിരുന്നു .
പീഡനങ്ങളെക്കുറിച്ചുള്ള പെൺകുട്ടിയുടെ മൊഴി 590 താൾ ഉണ്ടായിരുന്നു .
ധർമ്മരാജൻ കുട്ടിയെ ആദ്യം ബലാത്സംഗം ചെയ്തുവെന്നും പിന്നീട് ഭീഷണിപ്പെടുത്തിയും മയക്കുമരുന്ന് ചേർത്ത ഭക്ഷണം നൽകിയും തുടർപീഡനങ്ങൾക്ക് അവസരമുണ്ടാക്കിയെന്നും പ്രോസിക്യൂഷൻ വാദിച്ചു .
ഗൂഢാലോചനയുടെ ഫലമായാണ് രാജു പെൺകുട്ടിയെ ഉഷയ്ക്കും ധർമ്മരാജനും കൈമാറിയതെന്നും, ധർമ്മരാജൻ ഭീഷണിപ്പെടുത്തിയും മർദ്ദിച്ചുമാണ് പെൺകുട്ടിയെ തടങ്കലിൽ വെച്ചതെന്നും ഹൈക്കോടതി പുനർവിചാരണയിൽ കണ്ടെത്തിയിരുന്നു .
തുടർച്ചയായ പീഡനത്തെത്തുടർന്ന് അവശനിലയിലായ പെൺകുട്ടിയെ പെരിയാറിലെ ആശുപത്രിയിൽ പ്രവേശിപ്പിക്കുകയും പെൺകുട്ടിയെ കിടത്തി ചികത്സിക്കണമെന്ന് ഡോക്ടർ പറയുകയുമുണ്ടായി.
പെൺകുട്ടി മരിച്ചുപോകുമോ എന്ന ഭയം കാരണം ഇതിന് സമ്മതിക്കാതെ 1996 ഫെബ്രുവരി 26-നു വീട്ടിലേയ്ക്ക് പറഞ്ഞുവിടുകയായിരുന്നു .
പെൺകുട്ടിക്ക് ഒരു ചെറിയ തുക കൊടുക്കുകയും നടന്ന സംഭവങ്ങളെപ്പറ്റി ആരോടെങ്കിലും പറഞ്ഞാൽ കൊന്നുകളയുമെന്ന് ഭീഷണിപ്പെടുത്തുകയും ചെയ്തു .
തിരിച്ചെത്തിയ പെൺകുട്ടിയുടെ സ്വകാര്യഭാഗങ്ങളിൽ ഗുരുതരമായ പരിക്കേറ്റിരുന്നു എന്ന്, അന്ന് പെൺകുട്ടിയെ സഹായിച്ചിരുന്നവർ പറഞ്ഞിട്ടുണ്ട് , കോടതിയിൽ സമർപ്പിക്കപ്പെട്ട പെൺകുട്ടിയുടെ വൈദ്യപരിശോധനാ റിപ്പോർട്ടിൽ പീഡനത്താൽ പെൺകുട്ടിയുടെ യോനിയിൽ അണുബാധയുണ്ടായിരുന്നു എന്നും ഇടുപ്പിലും നടുവിനും വേദനയുണ്ടായിരുന്നു എന്നും പറയുന്നുണ്ട് .
പെൺകുട്ടിയെ കുമളിയിൽ നിന്നും തേനിയിലേക്ക് കൊണ്ടുപോയ ജീപ്പിന്റെ ഡ്രൈവർ നൽകിയ മൊഴി പ്രകാരം വഴിയിലെ കുഴികളിലൂടെ ജീപ്പോടുമ്പോൾ വേദന സഹിക്കാനാവാതെ കരയുന്ന അവസ്ഥയിലായിരുന്നു പെൺകുട്ടി .
അന്വേഷണവും വിചാരണയും
കുട്ടിയെ തട്ടിക്കൊണ്ടു പോയദിവസം തിങ്കളാഴ്ചയായിരുന്നതിനാൽ വീട്ടിൽ പോകേണ്ട ദിവസമായിരുന്നില്ല.
അന്ന് കുട്ടിയെ മൂന്നാർ പട്ടണത്തിൽ കണ്ട കാര്യം കുട്ടിയുടെ പിതാവിന്റെ സുഹൃത്ത് അറിയിച്ചതിനെ തുടർന്ന് അന്നു തന്നെ അന്വേഷണമാരംഭിച്ചു .
അതിനാൽ അന്നുതന്നെ പോലീസ് ഉണർന്നു പ്രവർത്തിക്കുകയായിരുന്നെങ്കിൽ പീഡനം നടക്കില്ലായിരുന്നുവെന്ന് പറയപ്പെടുന്നു.
തിരിച്ചെത്തിയ പെൺകുട്ടിയെ പരിശോധിച്ച ഡോക്ടർ ആണ്, നിയമപ്രകാരം നീങ്ങാൻ പെൺകുട്ടിയേയും കുടുംബത്തേയും ഉപദേശിക്കുന്നതും പോലീസിനെ അറിയിക്കുന്നതും.
കേസ് ആദ്യം മൂന്നാർ സി.ഐ. അന്വേഷിച്ചു, ആദ്യം തന്നെ ഉഷയും ധർമ്മരാജനും അറസ്റ്റിലായി.
എന്നാൽ പ്രതികൾ പെൺകുട്ടിയുടെ ജനനതീയതി സ്കൂൾ രേഖകളിൽ 1980 ഏപ്രിൽ 23 എന്നുണ്ടായിരുന്നത് തിരുത്തി ഗൗരവം കുറയ്ക്കാൻ ശ്രമിച്ചെന്നും, കേസ് തേച്ചുമാച്ചുകളയാൻ ശ്രമിച്ചെന്നുമുള്ള ആരോപണം ഉയർന്നപ്പോൾ, അന്വേഷണ ചുമതല ദേവികുളം സി.ഐ. കെ.വി. മാത്യുവിനു സർക്കാർ കൈമാറി.
ജാമ്യത്തിലിറങ്ങിയ ധർമ്മരാജൻ പിന്നീട് ഒളിവിൽ പോയി.
മാദ്ധ്യമ-പൊതുജനസമ്മർദ്ദത്തെ തുടർന്ന് കേസ് കൂടുതൽ ഉയർന്ന ഉദ്യോഗസ്ഥർ അന്വേഷിക്കാൻ ഉത്തരവുണ്ടായി.
ആദ്യം എസ്.പി. ഇട്ടൂപ്പിന്റെ നേതൃത്വത്തിലും പിന്നിട് അന്ന് ഐ.ജി. ആയിരുന്ന സിബി മാത്യൂസിന്റെ നേതൃത്വത്തിലുമുള്ള സംഘങ്ങൾ അന്വേഷണം ഏറ്റെടുത്തു .
ആദ്യം പെൺകുട്ടിയുടെ സ്കൂൾ യൂണിഫോം ഉഷയുടെ വീട്ടിൽ നിന്നും, പാദസരം കോട്ടയം, പുളിമൂട് കവലയിലെ കടയിൽ നിന്ന് കണ്ടെത്തുകയും ചെയ്തത് നിർണ്ണായക തെളിവായി.
അന്ന് കേന്ദ്രമന്ത്രിയായിരുന്ന പി.ജെ. കുര്യനും , കോട്ടയം ജില്ലാ പഞ്ചായത്ത് അംഗവും കോൺഗ്രസ് ജില്ലാ കമ്മറ്റി (ഡി.സി.സി.) സെക്രട്ടറിയും ആയിരുന്ന ജേക്കബ് സ്റ്റീഫനും (സ്റ്റീഫൻജി) അടക്കം മൊത്തം നാല്പത്തിരണ്ടു പേർ തന്നെ പീഡിപ്പിച്ചുവെന്ന് പെൺകുട്ടി അന്വേഷണ ഉദ്യോഗസ്ഥനു മുൻപാകെ മൊഴി കൊടുത്തിരുന്നു.
പീരുമേട് സെഷൻസ് കോടതിയിലാണ് വിചാരണ തുടങ്ങിയത്.
1999-ൽ പൊതുജനസമ്മർദ്ദത്തെത്തുടർന്ന് മന്ത്രിസഭാതീരുമാനമനുസരിച്ച് കോട്ടയത്ത് ഒരു പ്രത്യേക കോടതി ഈ കേസിന്റെ വിചാരണയ്ക്കായി രൂപീകരിക്കുകയുണ്ടായി.
ഇതായിരുന്നു കേരളത്തിലെ ആദ്യത്തെ പ്രത്യേക കോടതി .
പ്രത്യേക കോടതി വിധി പ്രത്യേക പ്രോസിക്യൂട്ടറായിരുന്ന ജി. ജനാർദ്ദനക്കുറുപ്പ് .
2000 സെപ്റ്റംബർ 6-ന് പ്രത്യേക കോടതി 35 പ്രതികൾക്ക് മൂന്നു മുതൽ പതിമൂന്നു വർഷം വരെ തടവുശിക്ഷ വിധിച്ചു .
ഒന്നാം പ്രതിയായ കണ്ടക്ടർ രാജുവിനും രണ്ടാം പ്രതിയായ ഉഷയ്ക്കും പതിമൂന്ന് വർഷം വീതം തടവു ശിക്ഷ ലഭിച്ചു.
മറ്റു കുറ്റങ്ങൾക്ക് ഇവർക്ക് നാലു വർഷം തടവുശിക്ഷയും നൽകപ്പെട്ടു.
നാലു പ്രതികളെ വെറുതേ വിടുകയുമുണ്ടായി.
വക്കീൽ ധർമ്മരാജനും, കുമളി റെസ്റ്റ് ഹൗസ് ജോലിക്കാരനായ 'എലൈറ്റ്' ദേവസ്യയും വിചാരണ നടക്കുന്ന സമയത്ത് ഒളിവിലായിരുന്നു .
നാലാം പ്രതി റെജി 2004 നവംബർ 2-ന് ആത്മഹത്യ ചെയ്തു .
മറ്റൊരു പ്രതിയായിരുന്ന സലിം ഈ കാലയളവിനുള്ളിൽ മരിച്ചിരുന്നു.
ക്രിമിനൽ ഗൂഢാലോചന ( ഐ.പി.സി. സെൿഷൻ 120-ബി), കൂട്ടബലാൽസംഗം (ഐ.പി.സി. സെക്‌ഷൻ 376.2ജി), ബലാൽസംഗം (ഐ.പി.സി. സെൿഷൻ 376ഐ) ക്രിമിനൽ ഉദ്ദേശത്തോടെയുള്ള തട്ടിക്കൊണ്ടുപോകൽ (ഐ.പി.സി. സെൿഷൻ 368), പ്രായപൂർത്തിയാകാത്ത പെൺകുട്ടിയെ ലൈംഗികോദ്ദേശത്തോടെ വിപണനം ചെയ്യൽ  (ഐ.പി.സി. സെൿഷൻ 366) തടഞ്ഞുവെക്കൽ (ഐ.പി.സി. സെൿഷൻ 363), തട്ടിക്കൊണ്ടുപോകൽ (ഐ.പി.സി. സെൿഷൻ 365) തുടങ്ങിയ കുറ്റങ്ങളാണ് പ്രത്യേക കോടതി കണ്ടെത്തിയത് .
കേസന്വേഷണത്തിന്റെ ആദ്യഘട്ടത്തിലെ പോലീസിന്റെ പ്രവർത്തനവും വിധിയിൽ വിമർശന വിധേയമായി.
പ്രത്യേക കോടതി ജഡ്ജി എം. ശശിധരൻ നമ്പ്യാർ ആയിരുന്നു ശിക്ഷ വിധിച്ചത് .
ജി. ജനാർദ്ദനക്കുറുപ്പ് ഈ കേസിന്റെ പ്രത്യേക പ്രോസിക്യൂട്ടർ ആയിരുന്നു.
വിചാരണയുടെ ആദ്യഘട്ടത്തിൽ ഒളിവിലായിരുന്ന ധർമ്മരാജൻ, കർണാടകയിലെ പാറമടയിൽ ജോലിക്കാരനായി ജീവിക്കവെ 2000 സെപ്റ്റംബർ 17-നു പോലീസ് പിടിയിലായി .
ധർമ്മരാജനായി പ്രത്യേക കോടതി, പ്രത്യേക വിചാരണ നടത്തുകയും വിചാരണയ്ക്കൊടുവിൽ 2002 ജൂലൈ 13-നു ജീവപര്യന്തം ശിക്ഷ വിധിക്കുകയും ചെയ്തു .
ഹൈക്കോടതി വിധി
2005 ജനുവരി 20-ന് കേരള ഹൈക്കോടതി മുന്നേ ശിക്ഷിക്കപ്പെട്ട 35 പേരെ വെറുതേ വിടുകയും ധർമരാജൻ മാത്രമാണ് കുറ്റക്കാരൻ എന്നും ഇയാളുടെ കുറ്റം പ്രായപൂർത്തിയാകാത്ത പെൺകുട്ടിയെ വേശ്യാവൃത്തിക്കായി സ്വീകരിക്കുകയും വിൽക്കുകയും ചെയ്തത് മാത്രമാണെന്നും വിധിച്ചു.
ഇയാളുടെ ശിക്ഷ അഞ്ചുവർഷം തടവ് , 50,000 രൂപ പിഴ എന്നിവ മാത്രമായി ഇളവു ചെയ്യുകയുമുണ്ടായി .
പെൺകുട്ടി സമ്മതിച്ചതുകൊണ്ടാണ് പ്രതികൾ പെൺകുട്ടിയുമായി ലൈംഗിക ബന്ധത്തിലേർപ്പെട്ടതെന്നും, പെൺകുട്ടിയ്ക്ക് 16 വയസ് ആയതിനാൽ ലൈംഗികസ്വാതന്ത്ര്യത്തിനുള്ള പ്രായമായതിനാൽ ബലാൽസംഗം ചെയ്തെന്ന വാദം നിലനിൽക്കില്ലെന്നും ഒപ്പം പെൺകുട്ടി 40 ദിവസം പലരോടൊമൊപ്പം കഴിഞ്ഞിട്ടും രക്ഷപെടാൻ ഒരു ശ്രമവും നടത്തിയില്ലെന്നും കോടതി നിരീക്ഷിച്ചു .
പ്രതികളിൽ പലരും പെൺകുട്ടിയുമായി രണ്ടിലേറെ തവണ ബന്ധപ്പെട്ടിരുന്നുവെങ്കിലും പെൺകുട്ടി ചെറുത്തുനിന്നിരുന്നു എന്നതിന്റെ ഒരു ലക്ഷണം പോലും ശരീരത്തിൽ കാണപ്പെട്ടിരുന്നില്ല എന്നും കോടതി നിരീക്ഷിച്ചത് വിവാദമുണ്ടാക്കി.
രോഗബാധിതയായിരുന്നുവെന്നും വേദനയനുഭവിക്കുകയായിരുന്നു എന്നും വാദമുണ്ടായിരുന്നുവെങ്കിലും ഒരു തവണ പോലും പെൺകുട്ടി കരഞ്ഞതായി വാദമില്ല എന്നും ഹൈക്കോടതിവിധിയിൽ നിരീക്ഷണമുണ്ടായിരുന്നു .
പെൺകുട്ടി സ്വമേധയാ ആണ് രാജുവിനൊപ്പം പോയതെന്നതിന് പീഡനത്തിനു മുമ്പ് പെൺകുട്ടി രാജുവിനെഴുതിയ ഒരു കത്ത് കോടതി തെളിവായി സ്വീകരിച്ചിരുന്നു .
കൂടാതെ പെൺകുട്ടി അച്ഛനമ്മമാർ അറിയാതെ ആഭരണം പണയം വച്ചു, ഹോസ്റ്റൽ ഫീസടയ്ക്കാൻ അച്ഛൻ കൊടുത്ത 450 രൂപ മറ്റാവശ്യങ്ങൾക്കായി ചിലവഴിച്ചു എന്നീ പ്രതിഭാഗത്തിന്റെ വാദങ്ങളും പെൺകുട്ടിയുടെ മാനസിക പശ്ചാത്തലം വിശകലനം ചെയ്യാനായി കോടതി പരിഗണനയിലെടുത്തു .
വിധിയെ തുടർന്ന് വിവാദങ്ങളും പൊട്ടിപ്പുറപ്പെട്ടു.
പതിനാറ് വയസ്സ് മാത്രമുണ്ടായിരുന്ന ഒരു പെൺകുട്ടിയെ ഭയപ്പെടുത്തിയിരുന്നെന്ന വാദം കോടതി കണ്ടില്ലെന്ന് അന്നേ ആരോപണമുയർന്നിരുന്നു.
പ്രതികളിൽ ചിലർ, കുറ്റത്തിൽ ഉന്നത വ്യക്തികളുടെ പങ്ക് തെളിവുസഹിതം വെളിപ്പെടുത്തുമെന്ന ഭീഷണി നടത്തിയും മറ്റും കോടതിവിധി അട്ടിമറിക്കുകയായിരുന്നുവെന്നും, അതല്ല അന്ന് മുഖ്യമന്ത്രിയായിരുന്ന ഉമ്മൻ ചാണ്ടിയുടെ ബന്ധുവായ ജേക്കബ് സ്റ്റീഫനു വേണ്ടി കോടതി വിധി സ്വാധീനിക്കപ്പെട്ടു എന്നുമൊക്കെ ആരോപണമുയർന്നിരുന്നു .
പിതാവും ജ്യേഷ്ഠസഹോദരനും മജിസ്ട്രേട്ടുമാരായ, നീതിന്യായവ്യവസ്ഥയിൽ സ്വാധീനം ചെലുത്താൻ ശേഷിയുള്ള അഭിഭാഷകനായിരുന്ന ധർമ്മരാജനു വേണ്ടി വിധി സ്വാധീനിക്കപ്പെട്ടിരിക്കാമെന്നും അന്ന് സംശയമുയർന്നിരുന്നു .
ഹൈക്കോടതി വിധി നീതിന്യായവ്യവസ്ഥയിൽ നിലനിൽക്കുന്ന ലിംഗപരമായ അസമത്വത്തെയാണ് കാണിക്കുന്നതെന്നും വാദമുണ്ടായിരുന്നു .
എതിർപ്പില്ലായ്മ സമ്മതത്തിന്റെ തെളിവല്ല എന്ന വസ്തുത കോടതി കണക്കിലെടുത്തില്ല എന്നും ആക്ഷേപമുണ്ട്.
ജസ്റ്റിസ് കെ.എ. അബ്ദുൾ ഗഫൂർ, ജസ്റ്റിസ് ആർ. ബസന്ത് എന്നിവരുൾപ്പെട്ട ഹൈക്കോടതി ഡിവിഷൻ ബഞ്ച് ആയിരുന്നു കേസ് കേൾക്കുകയും വിധി പുറപ്പെടുവിക്കുകയും ചെയ്തത് .
ഈ വിധി ഇത്തരത്തിലുള്ള മറ്റ് കേസുകളെയും ബാധിക്കുമെന്ന് വനിതാസംഘടനകളും മറ്റും ഭയന്നിരുന്നു .
തെളിവുകളുടെ അഭാവം കൊണ്ടല്ല ഹൈക്കോടതി പ്രതികളെ വെറുതെ വിട്ടതെന്നായിരുന്നു അന്വേഷണ ഉദ്യോഗസ്ഥനായിരുന്ന സിബി മാത്യൂസ് പിന്നീട് അഭിപ്രായപ്പെട്ടത് .
പ്രോസിക്യൂഷൻ കേസിൽ പ്രതികളായിട്ടുള്ളവരിൽ ധർമ്മരാജൻ ഒഴിച്ച് ബാക്കിയുള്ളവരായ ഇടുക്കി കൊന്നത്തടി പുതുച്ചിറയിൽ രാജു (പെൺകുട്ടിയെ സ്നേഹം നടിച്ച് തട്ടിക്കൊണ്ട് പോയ ബസ് ജീവനക്കാരൻ), ചിറക്കടവ് തെക്കേത്തുകവല കൊട്ടാടിക്കുന്നേൽ ഉഷ, ചിറക്കടവ് പുതുപ്പറമ്പിൽ പി. കെ. ജമാൽ, വെള്ളൂത്തുരുത്ത് നെല്ലിക്കൽ റെജി, പാലാ കുറിച്ചിയിൽ ചെറിയാച്ചൻ, ചിറക്കടവ് വടക്കുംഭാഗം വടക്കേക്കര ഉണ്ണികൃഷ്ണൻനായർ (ഇരുട്ടുണ്ണി), കൊഴുവനാൽ നെടുംതകിടിയിൽ അഡ്വ.
ജോസ്, ചിങ്ങവനം വലിയപറമ്പിൽ ശ്രീകുമാർ, കുളത്തുമേൽ കൊല്ലാടുമുറി മാമ്പറത്തല രാജേന്ദ്രൻനായർ, അമയന്നൂർ മാവേലിൽ ജേക്കബ് സ്റ്റീഫൻ (സ്റ്റീഫൻജി, മുൻ കോട്ടയം ജില്ലാ പഞ്ചായത്ത് അംഗം), കിഴക്കേക്കര വേലക്കാട് അജി, പൊൻകുന്നം മാഞ്ഞാവിൽ കോളനി വട്ടങ്കാവുങ്കൽ സതീശൻ, മാറാടി രാമമംഗലംപേട്ട കുഴിക്കണ്ടത്തിൽ അലിയാർ, ആവോലി രാമമംഗലം കുഴിത്തൊട്ടിയിൽ മുഹമ്മദ് യൂസഫ്, രാമമംഗലം ഉണ്ണിപ്പിള്ളി പടിഞ്ഞാറെവട്ടത്ത് പുത്തൻപുരയിൽ ദാവൂദ്, എരുമേലി പുഞ്ചവയൽ കപ്ലിയിൽ തുളസീധരൻ, ചിറക്കടവ് കൊട്ടാടിക്കുന്നേൽ ജോൺ എന്ന മോഹനൻ, ചിറക്കടവ് വടക്കുംഭാഗം കണച്ചുമല രാജഗോപാലൻനായർ (കൊന്ന രാജൻ), പൊൻകുന്നം പന്തിരവേലിൽ മാത്യൂജോസഫ്, ചിറക്കടവ് തെക്കയിൽ ശ്രീകുമാർ, പുലിയന്നൂർ പടിഞ്ഞാറ്റിൻകര കരുപ്പാക്കുന്നേൽ സണ്ണിജോർജ്, കിഴതടിയൂർ കാനാട്ടുപാറ ഇല്ലിമൂട്ടിൽ ജിജി, എലിക്കുളം അഞ്ചാം മൈൽ ചീരാങ്കുഴി ജോസഫ്, ചിറക്കടവ് വടക്കുംഭാഗം ഇല്ലുത്തുംപറമ്പ് പിണമറുകിൽ സാബു, കുന്നത്തുനാട് രാമമംഗലം കീഴില്ലം മണലിക്കുടിയിൽ വർഗീസ്, വാഴൂർ പുളിക്കക്കവല തെന്നശ്ശേരി ജോർജ് ചെറിയാൻ, തിരുവല്ല തോട്ടപ്പുഴശ്ശേരി ഐക്കര വിജയകുമാർ, മാറാടി രാമമംഗലം ഉണ്ണിപ്പിള്ളിൽ പുത്തൻപുരയിൽ അഷറഫ്, ഇളങ്ങുളം കുഴിക്കാട്ടുതാഴെ ആന്റണി, രാമമംഗലം പടിഞ്ഞാറെവെട്ടത്ത് പുത്തൻവീടിൽ ഷാജി, മാറാടി ആനിക്കാട് പുത്തൻതോപ്പിൽ അനിൽ, കുടയത്തൂർ കൂവപ്പള്ളി പുളിയാങ്കുന്നേൽ സാബുമാത്യു, കൂവപ്പള്ളി മണ്ണാറക്കയം തോണ്ടിക്കടവിൽ കെ. തങ്കപ്പൻ, കുറവിലങ്ങാട് കുന്നത്തുവീട്ടിൽ മേരി, കട്ടപ്പന യാങ്കുഴിക്കര വിഴിക്കപ്പാറ വിലാസിനി എന്നിവരെ ഹൈക്കോടതി വെറുതെ വിട്ടു .
ഹൈക്കോടതി വിധി പ്രകാരം 5 വർഷം വെറും തടവിനു ശിക്ഷിക്കപ്പെട്ട ധർമ്മരാജൻ പിന്നീട് പരോളിലിറങ്ങുകയും ഒളിവിൽ പോകുകയുമുണ്ടായി.
സുപ്രീം കോടതിയുടെ പുനഃപരിശോധനാ നിർദ്ദേശത്തിനു ശേഷം ധർമ്മരാജൻ 2013 ഫെബ്രുവരി 15-ന് മാത്രമാണ് പിന്നീട് പോലീസ് പിടിയിലായത് .
സുപ്രീം കോടതി വിധി
2013 ജനുവരി 31-ൽ സുപ്രീം കോടതി ഹൈക്കോടതി വിധി അസ്ഥിരപ്പെടുത്തുകയും വീണ്ടും വാദം കേൾക്കാനായി ഹൈക്കോടതിയിലേയ്ക്ക് കേസ് തിരികെ അയയ്ക്കുകയും ചെയ്തു.
ജസ്റ്റിസ് എ.കെ. പട്നായിക്, ജ്ഞാൻസുധ മിശ്ര എന്നിവർ ഉൾപ്പെട്ട അതിവേഗ ബെഞ്ചാണു കേസ് പരിഗണിച്ചത് .
എട്ട് വർഷത്തോളം സുപ്രീം കോടതിയിൽ കെട്ടിക്കിടന്ന അപ്പീൽ അപേക്ഷയിൽ, വെറും ഒന്നരമണിക്കൂർ വാദം കേട്ട സുപ്രീം കോടതി, ഹൈക്കോടതി വിധി തെറ്റാണെന്നും, പുനർവിചാരണ ചെയ്യേണ്ടതുണ്ടെന്നും കണ്ടെത്തുകയാണുണ്ടായത്.